আপনি যে আপনার সম্পর্ক থেকে বিপদগামী হয়েছেন তা অস্বীকার করলে আপনার সঙ্গী আরো বেশি ক্রুদ্ধ ও হতাশ হবে। তাই পরিপক্বতার পরিচয় দিন এবং যা সত্য তাই বলুন যদি আপনার প্রতারণা ধরা পড়ে। যদি সে কি ঘটেছে তা জানে, তাহলে এটি সম্পর্কে মিথ্যা বলে কোনো লাভ নেই। নিউ ইয়র্ক সিটির কাপল থেরাপিস্ট ইরিনা ফারস্টেইন বলেন, ‘আপনার সঙ্গীর পক্ষে অবৈধ সম্পর্কের বিষয়টি হজম করা যথেষ্ট কঠিন। সকল মিথ্যা ও গোপনীয়তা অনাকাঙ্ক্ষিত পরিস্থিতি থেকে বের হয়ে আসার পরিবর্তে পরিস্থিতিকে আরো কঠিনতর করে তোলে।’ তাই কেন স্বচ্ছতার আশ্রয় নেবেন না? সেক্সুয়ালিটি ও রিলেশনশিপ কনসালট্যান্ট এবং দ্য অর্গাজম আনসার গাইডের সহলেখক সারা নাসেরজাডেহ বলেন, ‘উপলব্ধি করুন যে আপনার সঙ্গী মানসিক শকের মধ্যে আছে। তাকে কিছু সুযোগ ও সময় দিন, যখন আপনি সে করতে পারে এমন যেকোনো প্রশ্নের জবাব দেওয়ার জন্য নিজেকে প্রস্তুত করবেন। যদি আপনি আপনার অসততা ও বিশ্বাসঘাতকতা সম্পর্কে মিথ্যা বলেন বা অস্বীকার করেন, তাহলে আপনার সঙ্গী অধিক আহত, অসন্তোষ ও ক্ষতিগ্রস্ত হবে।’